news_article: Ässät pelasi isolla sydämellä
  Pori, 6. 3. (STT)
  Olli Kasken ikävä loukkaantuminen varjosti muuten mukavaa jääkiekko-iltaa Porissa sunnuntaina kun Ässät nujersi värikkäiden vaiheiden jälkeen Jokerit lukemin 5—2 (2—0, 3—1, 0—1).
  Ässien voiton avaimena oli ns. isolla sydämellä pelaaminen ja tarkka perehtyminen etukäteen Jokereiden peliin.
  Peli oli ensi erässä vauhdikasta ja tilanteita luotiin tasaiseen tahtiin molemmissa päissä. Jali Wahlstenin ajassa 5.41 hankkimaa koukkaamisjäähyä ehti kulua vain 8 sekuntia kun kiekko oli Jokereiden maalissa. Rauli Raitanen ohjasi luukulta Olli Kasken siniviivavedon ohi Jokerimaalissa pelanneen Allain Royn. Ässien ajassa 16.55 tekemä 2—0 -maali tuli Jokke Heinäsen upean oivalluksen seurauksena, jonka jälkeen Ässien viikonlopun tehopelaaja Jarmo Miikkulaisen oli helppo iskeä kiekko Jokereiden maaliin. Maalivahtien torjunnat 11—11 kuvastavat hyvin ensierän kulkua.
  Toisessa erässä ratkaisevaan osaan nousi illan tähtipelaaja Jari Levonen, joka iski Ässien kolmannen maalin Harri Lönnbergin hyvän kiekonriiston jälkeen lähietäisyydeltä. Jokerit onnistui kaventamaan Ari Saarisen istuessa jäähyllä Waltteri Immosen upealla vedolla 3—1:een, mutta Jari Levonen iski jälleen läheltä lähes edellisen maalinsa kopion 34 sekuntia myöhemmin.
  Ottelun ikävimmät hetket koettiin runsaat kaksi minuuttia ennen erän päättymistä kun Jokereiden Keijo Säilynoja törkeästi koukkasi Olli Kasken sairaalakuntoon. Kasken ohimoon tuli kymmensenttinen haava ja temppunsa seurauksena Säilynoja ajettiin ulos kentältä. Ässät käytti seurannutta jäähysumaa hyväkseen kun Mikael Kotkaniemi ajassa 39.48 teki lukemiksi 5—1.
  Ässät menetti kolmannen erän alun ylivoimapelin jälkeen otteensa pahasti ja tämän jälkeen Jokerit painoi peliä koko ajan vahvasti porilaismaalin tuntumaan onnistuen ainoastaan kerran Juha Lindin maalilla.
  — Eräiden lehtitietojen mukaan Jokerit on jo aloittanut pudotuspelit ja me päätimme mennä niihin mukaan onnistuen siinä todella hyvin. Pelasimme erittäin hyvää viisikkopeliä. Kasken ikävä loukkaantuminen vei meiltä parhaan terän kolmannessa erässä, totesi Ässien kakkosvalmentaja Ismo Läntinen.
  Ässien parhaita sunnuntaina olivat kaksi maalia iskenyt Jari Levonen ja jälleen kerran maalissa upeasti taistellut Kari Takko. Olli Kaski pelasi loukkaantumiseensa asti parinsa Karri Kiven kanssa tarkkaa ja hyvää puolustuspeliä. Kaski lienee jo torstaina pelikunnossa.
  — Ässät ansaitsi voittonsa kahden ensi erän ansiosta. Meiltä puuttui sama huippulataus mitä vastaavasti Ässillä oli. Hyvin pudotuspelityyppinen ottelu, kertoi Jokereiden valmentaja Hannu Aravirta.
  Jokereiden parhaimmistoa olivat Otakar Janecky ja laiturinsa Juha Jokiharju ja Petri Varis. Puolustuksen paras oli yhden maalin iskenyt Waltteri Immonen. Allain Roy torjui maalissa luotettavasti. Keijo Säilynojan törkeä temppu toisessa erässä sekoitti Jokereiden pelin pahasti toisen erän lopulla. (STT)
  tj/sh
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20 E21 E22
events.event_type: game result penalty goal penalty goal penalty penalty goal penalty goal goal penalty penalty penalty penalty goal goal penalty penalty penalty saves saves
events.text: Ässät nujersi Jokerit lukemin 5—2 (2—0, 3—1, 0—1). Jali Wahlsten hankki jäähyn ajassa 5.41. Avauserässä Rauli Raitanen viimeisteli Olli Kasken vedon maaliin. Ässien ajassa 16.55 tekemä 2—0 -maali tuli Jokke Heinäsen syötön seurauksena, jonka jälkeen Jarno Miikkulainen iski kiekon Jokereiden maaliin. Toisessa erässä Jari Levonen iski Ässien kolmannen maalin. Toisessa erässä Ari Saarinen istui jäähyllä. Jokerit onnistui kaventamaan Waltteri Immosen vedolla 3—1:een. Mikael Kotkaniemi teki lukemiksi 5—1 ajassa 39.48. Allain Roy torjui Jokereiden maalissa 23 kertaa.
events.home_team: Ässät
events.guest_team: Jokerit
events.score: 5–2 1–0 2–0 3–0 3–1 4–1 5–1 5–2
events.periods: 2–0 3–1 0–1
events.features: power play
events.features: power play
events.player: Jali Wahlsten Rauli Raitanen Arto Javanainen Jarno Miikkulainen Erik Hämäläinen Ari Saarinen Jari Levonen Ari Saarinen Waltteri Immonen Jari Levonen Jali Wahlsten Arto Heiskanen Rauli Raitanen Juha Jokiharju Mikael Kotkaniemi Juha Lind Karri Kivi Jarno Miikkulainen Kari Takko Kari Takko Allain Roy
events.assist: Olli Kaski Jari Korpisalo
events.assist: Ari Saarinen Jokke Heinänen
events.assist: Harri Lönnberg
events.assist: Otakar Janecky Juha Ylönen
events.assist: Pasi Tuominen Jouni Vento
events.assist: Arto Heiskanen Jarno Miikkulainen
events.assist: Otakar Janecky Juha Jokiharju
events.team: guest home home home guest home home home guest home guest home home guest home guest home home home home guest
events.team_name: Jokerit Ässät Ässät Ässät Jokerit Ässät Ässät Ässät Jokerit Ässät Jokerit Ässät Ässät Jokerit Ässät Jokerit Ässät Ässät Ässät Ässät Jokerit
events.time: 5.41 5.49 11.3 16.55 19.0 21.25 25.2 26.45 28.29 29.02 30.4 36.26 37.45 38.51 39.48 43.39 47.06 53.52 59.52
events.penalty_minutes: 2 2 2 2 2 2 2 2 2 2 2 2+2
events.saves: 30 23